ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025  ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ներքին գործերի նախարարություն
	21․08․2026թ.

	
	№ 43/6/258572-26

	
	      ՀՀ ներքին գործերի նախարարությունում ուսումնասիրվել է «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	

Ընդունվել է: 


	2. ՀՀ Ֆինանսների նախարարություն
	02․09․2026թ.

	
	№ 01/9-1/23156-2026

	
	      Ուսումնասիրելով գրությամբ ներկայացված ՀՀ կառավարության որոշման նախագիծը (այսուհետ՝ Նախագիծ), որով առաջարկվում է ՀՀ ԲՏԱ նախարարության 1043 ծրագրի «11018. Պետական աջակցություն տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին» միջոցառման հատկացված միջոցներից 360.0 մլն դրամ վերաբաշխել և հատկացնել ՀՀ ՆԳՆ 1234 ծրագրի «11001. Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» միջոցառմանը, հայտնում ենք հետևյալը.
      1. Նախագծի 2-րդ կետում նշված է, որ հատկացված միջոցներն ուղղվելու են «Հայփոստ» ՓԲԸ (այսուհետ՝ Ընկերություն) կողմից ՀՀ ՆԳՆ-ը մատուցված փոստային ծառայությունների դիմաց որպես կանխավճար: Նախագծին կից ներկայացված ՀՀ ՆԳՆ գրության համաձայն՝ այդ նպատակով ՀՀ կառավարության որոշումներով (26.02.2026թ. N221-Ն, 26.03.2026թ. N382-Ն, 14.05.2026թ. N661-Ն, 11.06.2026թ. N833-Ն, 06.08.2026թ. N1150-Ն) հատկացված 936.0 մլն դրամից 829.8 մլն դրամը նախատեսվել է կանխավճարի տրամադրման, իսկ 106.2 մլն դրամը՝ ներկայացված վճարային փաստաթղթերի հիման վրա փաստացի մատուցված փոստային ծառայությունների դիմաց վճարումների իրականացման նպատակով։ 
Միաժամանակ նշվել է, որ Ընկերության կողմից մատուցվող փոստային ծառայությունների գծով տարեկան լրացուցիչ կանխատեսվող ծախսը, նախնական հաշվարկով, կկազմի շուրջ 650.0 մլն դրամ՝ հիմք ընդունելով 2024-2025 թվականների փաստացի ծախսերի ցուցանիշները, որոնք կազմել են համապատասխանաբար 1,357.0 մլն դրամ և 1,559.6 մլն դրամ։
Այդ առումով, նշված կանխատեսումները, կամ տարվա վերջին 3 ամիսներին փոստային ծառայությունների ծավալի նման անհամաչափ և կտրուկ աճը լրացուցիչ հստակեցման և հիմնավորման անհրաժեշտություն ունեն, հաշվի առնելով, որ Ֆինանսատնտեսական նախարարական կոմիտեի 03.08.2026թ. կայացած նիստի օրակարգի 2-րդ հարցով քննարկվող՝ ՀՀ կառավարության 06.08.2026թ. N1150-Ն որոշման նախագծային տարբերակի ամփոփաթերթի համաձայն 01.08.2026թ. դրությամբ կանխավճարի մնացորդը կազմելու էր մոտ 210.0 մլն դրամ, որը նախատեսվում էր ամբողջությամբ օգտագործել 2026 թվականի օգոստոս և սեպտեմբեր ամիսներին մատուցվելիք ծառայությունների դիմաց։ 
Այսինքն նշված ժամանակահատվածի համար ծառայությունների կանխատեսվող միջին ամսական ծախսը կազմելու է շուրջ 105.0 մլն դրամ, հետևաբար հոկտեմբեր-դեկտեմբեր ամիսների պահանջը կկազմի շուրջ 315.0 մլն դրամ՝ Նախագծով նախատեսված 350.0 մլն դրամի և տարեկան լրացուցիչ կանխատեսվող 650.0 մլն դրամի դիմաց (ընդ որում գրությունից պարզ չէ, թե արդյոք 650.0 մլն դրամի լրացուցիչ պահանջը ներառում է Նախագծով նախատեսված 350.0 մլն դրամը): 
Ելնելով վերոգրյալից, առաջարկում ենք Նախագծով նախատեսված վերաբաշխման հարցին անդրադառնալ միայն առկա կանխավճարի փաստացի մարումից հետո՝ նոր պարտավորությունների ձևավորման արդյունքում:
	








Ընդունվել է ի գիտություն: Հատկացվող գումարի չափը ճշտվել է և նվազեցվել:


















	
	      2. Եթե խնդիրը «Հայփոստ» ՓԲԸ-ին ֆինանսական աջակցության տրամադրումն է, ապա նման ձևով աջակցության տրամադրումը գտնում ենք, որ ժամանակավոր միջոցառում է և անհրաժեշտ է առանձին քննարկել Ընկերության ֆինանսական կենսունակության բարելավման հարցը։
	Ընդունվել է ի գիտություն: 

	
	      3. Նախագծում առկա խմբագրական թերությունների մասով առաջարկում ենք Նախագծի 2-րդ կետում «մատուցված» բառը փոխարինել «մատուցվելիք» բառով՝ նույն տրամաբանությամբ խմբագրելով նաև Նախագծի ընդունումը հիմնավորող փաստաթուղթը:
	Ընդունվել է: 



